b'\n_START_ARTICLE_\n\xc3\x9eingvellir\n_START_SECTION_\nUstanovitev parlamenta\n_START_PARAGRAPH_\nV skladu s knjigo Landn\xc3\xa1mab\xc3\xb3k (Knjiga o naselitvi), se je naselitev Islandije je za\xc4\x8dela leta 874, ko je norve\xc5\xa1ki poglavar Ing\xc3\xb3lfur Arnarson postal prvi stalni norve\xc5\xa1ki naseljenec na otoku. V naslednjih stoletjih so se na Islandijo naseljevali prebivalci skandinavskega in keltskega izvora. \xc5\xbde na za\xc4\x8detku so se oblikovala posamezna naseljena okro\xc5\xbeja. Z nara\xc5\xa1\xc4\x8danjem populacij se je pojavila potreba po organizaciji vodenja. Potomci Ing\xc3\xb3lfur Arnarsona, ki so prevladovali v regiji na jugozahodu Islandije, so postali najmo\xc4\x8dnej\xc5\xa1a dru\xc5\xbeina v dr\xc5\xbeavi, zato so drugi poglavarji za\xc4\x8dutili potrebo da s skup\xc5\xa1\xc4\x8dino omejijo njihovo mo\xc4\x8d._NEWLINE_Gr\xc3\xadmur Geitsk\xc3\xb6r je dobil nalogo za mobilizacijo podpore in iskanje primerne lokacije za ustanovitev. Ob pribli\xc5\xbeno istem \xc4\x8dasu, je bil Bl\xc3\xa1sk\xc3\xb3gar (takrat ime za regijo \xc3\x9eingvellir) spoznan za krivega umora in njegova zemlja je bila razgla\xc5\xa1ena za javno, na njej so gradili za\xc4\x8dasna bivali\xc5\xa1\xc4\x8da, uporabljali gozd za kurjavo in pa\xc5\xa1o konj. Regija \xc3\x9eingvellir je bila izbrana zaradi dostopnosti in kot najbolj poseljeno obmo\xc4\x8dje. Iz najbolj oddaljenih krajev na vzhodnem delu dr\xc5\xbeave je moral poglavar potovati 17 dni, saj so se gore in ledeni\xc5\xa1ke reke izkazale za nadle\xc5\xbene ovire._NEWLINE_Temelj islandskega parlamenta in ustanovitev naroda Islandije in prvi parlamentarni postopek poleti leta 930 je bil temelj za skupno kulturno dedi\xc5\xa1\xc4\x8dino in narodno identiteto. \xc3\x9eingvellir je odigral osrednjo vlogo v zgodovini dr\xc5\xbeave in njegova zgodovina poteka skoraj vzporedno z zgodovino islandskega zdru\xc5\xbeevanja.\n_START_SECTION_\nOd zdru\xc5\xbeenja do tuje vladavine\n_START_PARAGRAPH_\nIslandski parlament na \xc3\x9eingvellirju je bil najvi\xc5\xa1ji zakonodajni in sodni organ Islandije od njene ustanovitve leta 930 do leta 1271. L\xc3\xb6gberg (sodna skala) je bil osrednja to\xc4\x8dka islandskega parlamenta in osnova za govore. Vodja parlamenta je bil izvoljen za tri leta in je predsedoval skup\xc5\xa1\xc4\x8dini in tolma\xc4\x8dil zakone. Preden je bil nek sklep zapisan, so ga tri poletja preverjali. Otvoritev in razpustitev skup\xc5\xa1\xc4\x8dine je potekala po pravilih L\xc3\xb6gberga. Odlo\xc4\x8dbe, izdane s strani Sodnega sveta, koledar postopkov, vlo\xc5\xbeene to\xc5\xbebe in druge objave so se nana\xc5\xa1ale na celoten narod. Vsak udele\xc5\xbeenec je bil upravi\xc4\x8den, da predstavi svoj \xe2\x80\x8b\xe2\x80\x8bprimer o pomembnih vpra\xc5\xa1anjih._NEWLINE_Sodni svet je slu\xc5\xbeil kot parlament in vrhovno sodi\xc5\xa1\xc4\x8de. Tukaj so bili sprejeti in odobreni zakoni in izvr\xc5\xa1ene sodbe po to\xc4\x8dkah zakona. Sodni svet je imenoval \xc4\x8dlane prito\xc5\xbebenega sodi\xc5\xa1\xc4\x8da, imenoval uradnega govorca ter sodeloval na volitvah \xc5\xa1kofa. Za razliko od islandskega parlamenta je bil Sodni sveta zaprto telo, v katerem so le dolo\xc4\x8deni ljudje u\xc5\xbeivali polne pravice: poglavarji, ki so imeli funkcijo \xc2\xbbgo\xc3\xb0i\xc2\xab, njihovi \xc2\xbb\xc3\x9eingmen\xc2\xab\xc2\xa0in kasneje tudi \xc5\xa1kofje. Vendar pa so imeli vsi na skup\xc5\xa1\xc4\x8dini pravico gledati in poslu\xc5\xa1ati Sodni svet pri delu._NEWLINE_Od za\xc4\x8detka do 15. stoletja se je Sodni svet sestajal na Ne\xc3\xb0ri-Vellir na vzhodnem bregu reke \xc3\x96xar\xc3\xa1. Ko je reka okoli leta 1500 spremenila svoj tok, se je svet preselil na oto\xc4\x8dek v njej. Leta 1594 se je Sodni svet preselil v vzno\xc5\xbeje stare Sodne skale, kjer je ostal, dokler se islandski parlament leta 1798 ni dokon\xc4\x8dno preselil._NEWLINE_Islandski parlament je bil zakonodajni in glavni pravosodni organ Islandije za \xc4\x8das trajanja do leta 1271. Izvr\xc5\xa1ilna oblast je bila v rokah poglavarjev in posamezne stranke so obravnavali od primera do primera. To se je izkazalo za zelo primerno ureditev, dokler je ostajalo razmerje mo\xc4\x8di med poglavarji enakomerno. Zadnja desetletja so zaznamovali spopadi med poglavarji dru\xc5\xbein, kar je imelo za posledico, da je Islandija postala del norve\xc5\xa1ke krone. Izvr\xc5\xa1ilna oblast je bila okrepljena v okviru tega novega reda, medtem ko je zakonodajni in sodni organ ostal v rokah islandskega parlamenta, ki pa je bil postopoma prenesen na norve\xc5\xa1ke in kasneje danske oblastnike, dokler ni leta 1662 kralj Danske postal absolutni vladar Islandije.\n_START_SECTION_\nDru\xc5\xbeabno sredi\xc5\xa1\xc4\x8de\n_START_PARAGRAPH_\n\xc3\x9eingvellir je bil sredi\xc5\xa1\xc4\x8de islandske kulture. Vsako leto so se v obdobju zasedanja parlamenta, ljudje iz vse dr\xc5\xbeave mno\xc5\xbei\xc4\x8dno zbrali na \xc3\x9eingvellirju, v\xc4\x8dasih v tiso\xc4\x8dih. Naredili so si za\xc4\x8dasna bivali\xc5\xa1\xc4\x8da iz \xc5\xa1ote in skal ter ostali na skup\xc5\xa1\xc4\x8dini dva tedna. \xc4\x8ceprav so bile naloge skup\xc5\xa1\xc4\x8dine pravi razlog za prihod, so se navadni ljudje zbrali na \xc3\x9eingvellirju iz veliko razli\xc4\x8dnih razlogov. Trgovci, brusilci me\xc4\x8dev in usnjarji so prodajali svoje blago in storitve, pri\xc5\xa1li so artisti in gluma\xc4\x8di ter pivovarji. Prinesli so novice iz oddaljenih delov, potekale so igre in praznovanja. Mladi so delali svoje na\xc4\x8drte, ni\xc4\x8d manj od vodilnih in strokovnjakov v zakonodaji. Potujo\xc4\x8di rokodelci so iskali svoje delo in potepuhi prosja\xc4\x8dili. \xc3\x9eingvellir je bil zbirali\xc5\xa1\xc4\x8de vseh na Islandiji, tukaj je bil polo\xc5\xbeen temelj za jezik in knji\xc5\xbeevnost, kar je bilo pomemben del \xc5\xbeivljenja ljudi vse do dana\xc5\xa1njih dni.\n_START_SECTION_\nGeografija\n_START_PARAGRAPH_\n\xc3\x9eingvellir je leta 1928 postal narodni park zaradi svojega zgodovinskega pomena in tudi kot posebno tektonsko in vulkansko okolje._NEWLINE_Kontinentalni prelom med severnoameri\xc5\xa1ko in evrazijsko plo\xc5\xa1\xc4\x8do je jasno razviden iz razpok ali prelomov, ki pre\xc4\x8dkajo regijo, ena najve\xc4\x8djih, Almannagj\xc3\xa1, je pravi kanjon. Razmikanje plo\xc5\xa1\xc4\x8d povzro\xc4\x8da na tem obmo\xc4\x8dju tudi pogoste potrese._NEWLINE_Nekatere razpoke so polne presenetljivo \xc4\x8diste vode. Nikul\xc3\xa1sargj\xc3\xa1, bolj znana kot Peningagj\xc3\xa1 (lit. \xc2\xbbpo\xc4\x8den kovanec\xc2\xab), je polna kovancev. Potem ko so jo leta 1907 premostili za prihod kralja Friderika VIII. Danskega, so za\xc4\x8deli obiskovalci metati kovance v razpoko, kar je postalo tradicija, ki temelji na evropskih legendah._NEWLINE_\xc3\x9eingvellir se nahaja na severni obali jezera \xc3\x9eingvallavatn, ki je najve\xc4\x8dje naravno jezero na Islandiji. Reka \xc3\x96xar\xc3\xa1 te\xc4\x8de skozi narodni park in tvori slap pri Almannagj\xc3\xa1, ki se imenuje \xc3\x96xar\xc3\xa1rfoss. Na severni obali jezera je razpoka Silfra, priljubljena lokacija za ogled in snorkljanje. Skupaj s slapom Gullfoss in gejzirji na Haukadalurju, je \xc3\x9eingvellir del najbolj znanih znamenitosti Islandije._NEWLINE_\xc3\x9eingvellir je od leta 2004 na Unescovem seznam svetovne dedi\xc5\xa1\xc4\x8dine.'